Stakken er i to-, tre- eller fireskafts vadmel, er sort og med en farget kant som vanligvis er rød, grønn og gul. Det følger også med en trøye i samme materiale og farger som stakken. Det finnes ni ulike forklesorter å velge mellom, både hvite linforklær med broderier og sorte forklær med rosemønstre. Skjorten som brukes til bunaden er i hvit lin med hvitsøm. På hodet brukes det skaut, enten hvitt linskaut med farget broderi eller mørke tørklær i ull, ullmusselin eller silke.